**תורה של א"י ובבל**

**יונתן לוין**

1. **תלמוד בבלי מסכת סנהדרין דף כד עמוד א**

אמר רבי אושעיא: מאי דכתיב +זכריה י"א+ ואקח לי (את) שני מקלות לאחד קראתי נועם ולאחד קראתי חובלים, **נועם - אלו תלמידי חכמים שבארץ ישראל**, שמנעימין זה לזה בהלכה. **חובלים - אלו תלמידי חכמים שבבבל**, שמחבלים זה לזה בהלכה.

+זכריה ד'+ ויאמר (אלי) אלה [שני] בני היצהר העמדים וגו' ושנים זיתים עליה. **יצהר אמר רבי יצחק: אלו תלמידי חכמים שבארץ ישראל**, שנוחין זה לזה בהלכה כשמן זית, **ושנים זיתים עליה - אלו תלמידי חכמים שבבבל** שמרורין זה לזה בהלכה כזית.

+זכריה ה'+ ואשא עיני וארא והנה שתים נשים יוצאות ורוח בכנפיהם ולהנה כנפים ככנפי החסידה ותשאנה האיפה בין השמים ובין הארץ ואמר אל המלאך הדבר בי אנה המה מולכות את האיפה ויאמר אלי לבנות לה בית בארץ שנער. אמר רבי יוחנן משום רבי שמעון בן יוחאי: **זו חנופה וגסות הרוח שירדו לבבל**. - וגסות הרוח לבבל נחית? והאמר מר: עשרה קבין גסות ירדו לעולם, תשעה נטלה עילם - ואחת כל העולם כולו! - אין, לבבל נחית, ואישתרבובי דאישתרבב לעילם. דיקא נמי, דכתיב לבנות לה בית בארץ שנער - שמע מינה. והאמר מר: סימן לגסות הרוח עניות, ועניות לבבל נחית! - מאי עניות - עניות תורה. דכתיב +שיר השירים ח'+ אחות לנו קטנה ושדים אין לה אמר רבי יוחנן: זו עילם שזכתה ללמוד ולא זכתה ללמד.

1. **מהרש"א חידושי אגדות מסכת סנהדרין דף כד עמוד א**

וע"ק למה קרא לת"ח שבא"י נועם **בלשון יחיד** ולת"ח שבבבל חובלים **בלשון רבים**

1. **רש"י מסכת סנהדרין דף כד עמוד א**

מחבלים - בלשון עז וחמה מקשין זה לזה ובני ארץ ישראל נוחין **יחד**, ומעיינין **יחד**, ומתקן זה את דברי זה, והשמועה יוצאה לאור.

1. **תלמוד בבלי מסכת פסחים דף קיג עמוד ב**

תנו רבנן: שלשה שונאין זה את זה, אלו הן: הכלבים, והתרנגולין, והחברין. ויש אומרים: אף הזונות. **ויש אומרים: אף תלמידי חכמים שבבבל**

1. **תלמוד בבלי מסכת בבא מציעא דף פה עמוד א**

רבי זירא כי סליק לארעא דישראל יתיב מאה תעניתא דלשתכח גמרא בבלאה מיניה, כי היכי דלא נטרדיה

1. **רש"י מסכת בבא מציעא דף פה עמוד א**

דלא ניטרדיה - כשעלה לארץ ישראל ללמוד מפי רבי יוחנן**, ואמוראין שבארץ ישראל לא היו בני מחלוקת, ונוחין זה לזה כשמן**, כדאמרינן בסנהדרין (כד, א), ומיישבין את הטעמים בלא קושיות ופירוקין.

1. **מהרש"א חידושי אגדות מסכת בבא מציעא דף פה עמוד א**

דלשתכח תלמוד בבלאה מיניה כו'. פירש רש"י דלא נטרדיה כשעלה לא"י ללמוד תורה מפי רבי יוחנן כו' ומיישבין את הטעמים בלא קושיות ופרוקין עכ"ל הא **ודאי דגם בני א"י הוו מקשין ומפרקין אהדדי** כדאמרינן לעיל בר' יוחנן גופיה דאמר על ר"ל דהוי מקשי ליה כ"ד קושיות ומפרקינן ליה כ"ד פירוקי אלא **דהיינו שהיו מעיינין ומתקנין כל דבר על בוריו והשמועה יוצאה לאור על ידי פלפולם** דאהכי מייתי לה התם דר"ל עוקר הרים וחריף טובא הוה והיה מחבב ומיישב דברי ר' מאיר כדאמרינן נמי לעיל דע"י פלפולם רווחא שמעתתא

**משא"כ בני בבל דאפשר** שהיו מפלפלים דוגמת חילוקים שבדור הזה אשר כל מי אשר יודע לכוין על צד היותר בפלפול של הבל הרי זה משובח **וכל אחד מכוין לדחות דברי חבירו כדקרי להו מחבלים שאין נוחין זה לזה** בהלכה ועל ידי כך לא סלקא להו שמעתתא אליבא דהלכתא כדקרי להו נמי התם במחשכים הושיבני והוא שאמר דלא נטרדיה כי פלפול כזה מטריד את האדם מן האמת ואין מגיעו לתכליתו המבוקש וק"ל:

1. **תלמוד בבלי מסכת מנחות דף צט עמוד ב**

חל יום כיפורים להיות בשבת - החלות מתחלקות לערב; חל להיות בערב שבת - שעיר של יום הכפורים נאכל לערב, **והבבליים אוכלין אותו כשהוא חי**, מפני שדעתן יפה.

1. **תלמוד בבלי מסכת מנחות דף ק עמוד א**

חל יום הכיפורים להיות בשבת [וכו']. אמר רבה בר בר חנה אמר ר' יוחנן: **לא בבליים הם אלא אלכסנדריים הם, ומתוך ששונאין את בבליים קורין אותם על שם בבליים**. תניא נמי הכי, ר' יוסי אומר: לא בבליים הם אלא אלכסנדריים הם, ומתוך ששונאין את בבליים קוראין אותן על שם בבליים.

1. **תלמוד בבלי מסכת יומא דף ט עמוד ב**

ריש לקיש הוי סחי בירדנא, אתא רבה בר בר חנה יהב ליה ידא. אמר ליה: **אלהא! סנינא לכו**, דכתיב +שיר השירים ח+ אם חומה היא נבנה עליה טירת כסף ואם דלת היא נצור עליה לוח ארז, אם עשיתם עצמכם כחומה ועליתם כולכם בימי עזרא - נמשלתם ככסף, שאין רקב שולט בו, עכשיו שעליתם כדלתות נמשלתם כארז שהרקב שולט בו. מאי ארז? אמר עולא: ססמגור. מאי ססמגור? אמר רבי אבא: בת קול. כדתניא: משמתו נביאים האחרונים חגי זכריה ומלאכי נסתלקה רוח הקודש מישראל, ועדיין היו משתמשין בבת קול. וריש לקיש מי משתעי בהדי רבה בר בר חנה? ומה רבי (אליעזר) +מסורת הש"ס: [אלעזר]+ דמרא דארעא דישראל הוה, ולא הוה משתעי ריש לקיש בהדיה, דמאן דמשתעי ריש לקיש בהדיה בשוק יהבו ליה עיסקא בלא סהדי, בהדי רבה בר בר חנה משתעי? אמר רב פפא: שדי גברא בינייהו, או ריש לקיש הוה וזעירי, או רבה בר בר חנה הוה ורבי אלעזר.

1. **רש"י מסכת יומא דף ט עמוד ב**

 סנינא לכו - **לכל בני בבל שלא עלו בימי עזרא, ומנעו שכינה מלבוא מלשוב לשרות בבית שני.**

1. **תלמוד בבלי מסכת עירובין דף יג עמוד ב**

אמר רבי אבא אמר שמואל: שלש שנים נחלקו בית שמאי ובית הלל, הללו אומרים הלכה כמותנו והללו אומרים הלכה כמותנו. יצאה בת קול ואמרה: אלו ואלו דברי אלהים חיים הן, והלכה כבית הלל. וכי מאחר שאלו ואלו דברי אלהים חיים **מפני מה זכו בית הלל לקבוע הלכה כמותן - מפני שנוחין ועלובין היו**, ושונין דבריהן ודברי בית שמאי. ולא עוד אלא שמקדימין דברי בית שמאי לדבריהן.

1. **תלמוד בבלי מסכת מגילה דף לב עמוד א**

ואמר רבי שפטיה אמר רבי יוחנן: כל הקורא בלא נעימה ושונה בלא זמרה - עליו הכתוב אומר +יחזקאל כ'+ וגם אני נתתי להם חקים לא טובים וגו'. מתקיף לה אביי: משום דלא ידע לבסומי קלא +יחזקאל כ'+ משפטים לא יחיו בהם קרית ביה? אלא כדרב משרשיא, דאמר: **שני תלמידי חכמים היושבים בעיר אחת ואין נוחין זה את זה בהלכה** - עליהם הכתוב אומר וגם אני נתתי להם חקים לא טובים ומשפטים לא יחיו בהם.

1. **תלמוד בבלי מסכת סנהדרין דף כד עמוד א**

+איכה ג'+ במחשכים הושיבני כמתי עולם אמר רבי ירמיה: זה תלמודה של בבל.

1. **רבינו חננאל מסכת סנהדרין דף כד עמוד א**

במחשבים הושיבני כמתי עולם זה תלמוד בבל כלומר טעמים שלו צפונים ועלומים כמים עמוקים

1. **רש"י מסכת סנהדרין דף כד עמוד א**

במחשכים הושיבני - **שאין נוחין זה עם זה** ותלמודם ספק בידם.

1. **רש"י מסכת פסחים דף לד עמוד ב**

אתרא דמחשכא - **בבל עמוקה.**

1. **תלמוד בבלי מסכת חגיגה דף י עמוד א**

+זכריה ח'+ וליוצא ולבא אין שלום, אמר רב: כיון שיוצא אדם מדבר הלכה לדבר מקרא - שוב אין לו שלום. ושמואל אמר: זה הפורש מתלמוד למשנה, ורבי יוחנן אמר: אפילו מתלמוד לתלמוד

1. **רש"י מסכת חגיגה דף י עמוד א**

אפילו מתלמוד לתלמוד - מתלמוד ירושלמי לתלמוד **בבלי שהוא עמוק,** כדאמרינן בסנהדרין (כד, א): במחשכים הושיבני כמתי עולם - זו התלמוד של בבל.

1. **תלמוד בבלי מסכת בבא בתרא דף קנח עמוד ב**

מתני'. נפל הבית עליו ועל אמו - אלו ואלו מודין שיחלוקו. אמר ר"ע: מודה אני בזו שהנכסים בחזקתן. אמר לו בן עזאי: על חלוקין אנו מצטערין, אלא שבאת לחלק עלינו את השוין.

גמ'. בחזקת מי? ר' אילא אמר: בחזקת יורשי האם; ר' זירא אמר: בחזקת יורשי הבן. כי סליק רבי זירא, קם בשיטתיה דרבי אילא, קם רבה בשיטתיה דרבי זירא. אמר רבי זירא, שמע מינה: **אוירא דארץ ישראל מחכים**. וטעמא מאי? אמר אביי: הואיל והוחזקה נחלה באותו שבט.

1. **רשב"ם מסכת בבא בתרא דף קנח עמוד ב**

אמר ר' זירא שמע מינה אוירא דארץ ישראל מחכים - שמשעליתי לא"י נתתי את לבי לצאת משיטתי הראשונה ולעמוד על אמיתת דברים.

1. **תלמוד בבלי מסכת בבא קמא דף קיז עמוד א**

א"ל רב: כהנא, עד האידנא הוו פרסאי דלא קפדי אשפיכות דמים, והשתא איכא יוונאי דקפדו אשפיכות דמים ואמרי מרדין מרדין, קום סק לארעא דישראל, וקביל עלך דלא תקשי לרבי יוחנן שבע שנין. אזיל אשכחיה לריש לקיש דיתיב וקא מסיים מתיבתא דיומא לרבנן, אמר להו: ריש לקיש היכא? אמרו ליה: אמאי? אמר להו: האי קושיא והאי קושיא, והאי פירוקא והאי פירוקא. אמרו ליה לריש לקיש. אזל ריש לקיש א"ל לרבי יוחנן: ארי עלה מבבל, לעיין מר במתיבתא דלמחר. למחר אותבוה בדרא קמא קמיה דר' יוחנן, אמר שמעתתא ולא אקשי, שמעתתא ולא אקשי, אנחתיה אחורי שבע דרי עד דאותביה בדרא בתרא. א"ל רבי יוחנן לר"ש בן לקיש: ארי שאמרת נעשה שועל! אמר: יהא רעוא דהני שבע דרי להוו חילוף שבע שנין דאמר לי רב. קם אכרעיה, א"ל: נהדר מר ברישא, אמר שמעתתא ואקשי, אוקמיה בדרא קמא, אמר שמעתתא ואקשי. ר' יוחנן הוה יתיב אשבע בסתרקי, שלפי ליה חדא בסתרקא מתותיה, אמר שמעתתא ואקשי ליה, עד דשלפי ליה כולהו בסתרקי מתותיה עד דיתיב על ארעא. רבי יוחנן גברא סבא הוה ומסרחי גביניה, אמר להו: דלו לי עיני ואחזייה, דלו ליה במכחלתא דכספא, חזא דפרטיה שפוותיה, סבר אחוך קמחייך ביה, חלש דעתיה ונח נפשיה. למחר אמר להו רבי יוחנן לרבנן: חזיתו לבבלאה היכי עביד? אמרו ליה: דרכיה הכי. על לגבי מערתא, חזא דהוה

1. **תלמוד בבלי מסכת בבא קמא דף קיז עמוד ב**

הדרא ליה עכנא, א"ל: עכנא, עכנא, פתח פומיך ויכנס הרב אצל תלמיד, ולא פתח. יכנס חבר אצל חבר, ולא פתח. יכנס תלמיד אצל הרב, פתח ליה, בעא רחמי ואוקמיה. א"ל: אי הוה ידענא דדרכיה דמר הכי לא חלשא דעתי, השתא ליתי מר בהדן, א"ל: אי מצית למיבעי רחמי דתו לא שכיבנא אזילנא, ואי לא - לא אזילנא, הואיל וחליף שעתא חליף. תייריה, אוקמיה, שייליה כל ספיקא דהוה ליה ופשטינהו ניהליה. **היינו דאמר ר' יוחנן: דילכון אמרי, דילהון היא.**

1. **תלמוד בבלי מסכת סוכה דף מד עמוד א**

אתמר: רבי יוחנן ורבי יהושע בן לוי, חד אמר: ערבה יסוד נביאים, וחד אמר: ערבה מנהג נביאים. תסתיים דרבי יוחנן הוא דאמר יסוד נביאים, דאמר רבי אבהו אמר רבי יוחנן: ערבה יסוד נביאים הוא, תסתיים. אמר ליה רבי זירא לרבי אבהו: מי אמר רבי יוחנן הכי? והאמר רבי יוחנן משום רבי נחוניא איש בקעת בית חורתן: עשר נטיעות, ערבה, וניסוך המים הלכה למשה מסיני! +דניאל ד+ אשתומם כשעה חדא ואמר: שכחום וחזרו ויסדום. ומי אמר רבי יוחנן הכי? **והאמר רבי יוחנן: דלכון אמרי, דלהון היא!**

1. **רש"י מסכת סוכה דף מד עמוד א**

והאמר ר' יוחנן דלכון אמרי דלהון היא - רב כהנא היה מתלמידי רב, והיה חריף מאד, וברח לארץ ישראל לפני רבי יוחנן מחמת מרדין, [שהרג לאדם אחד] כדאמרינן בפרק בתרא דבבא קמא (קיז, א), והוצרך לו רבי יוחנן לכמה ספיקות, והיה אומר רבי יוחנן לבני ארץ ישראל: סבור הייתי שתורה שלכם, שלא גליתם מארצכם ולא היה לכם טירוף הדעת, אבל ראיתי שהיא של בני בבל, שאף על פי שגלו, עמדה להם חכמת החרש והמסגר שגלו עם יכניה, כדכתיב (מלכים ב' כד) הכל גבורים עושי מלחמה ותניא בסדר עולם: וכי מה גבורה עושין בני אדם הנתונין בשלשלאות של ברזל, **אלא, שגבורים היו במלחמתה של תורה - אלמא סבירא ליה לרבי יוחנן דלא נשתכחה תורה בגלות בבל.**

1. **תלמוד בבלי מסכת כתובות דף עה עמוד א**

+תהלים פ"ז+ ולציון יאמר איש ואיש יולד בה והוא יכוננה עליון - א"ר מיישא בר בריה דר' יהושע בן לוי: אחד הנולד בה ואחד המצפה לראותה. אמר אביי: וחד מינייהו עדיף כתרי מינן. אמר רבא: וחד מינן כי סליק להתם - **עדיף כתרי מינייהו**, דהא רבי ירמיה דכי הוה הכא, לא הוה ידע מאי קאמרי רבנן, כי סליק להתם**, קרי לן בבלאי טפשאי.**

1. **שיטה מקובצת מסכת כתובות דף עה עמוד א**

וכל חד מינן כי סליק להתם עדיף כתרי מינייהו. נראה לי הטעם **כי בני ארץ ישראל טבע הארץ מסייע להם** משום דאוירא דארץ ישראל מחכים **אבל אינם רגילים ללמוד כל כך בחריפות כמו בני בבל** ולכן בבני בבל ההרגל מסייע ולבני ארץ ישראל טבע הארץ וטבע הארץ עדיף מן ההרגל אבל כשבן בבל עולה לארץ ישראל הנה ההרגל והטבע מסייעין אותו ומשום הכי עדיף כתרי מינייהו.

1. **העמק בדר פרשת כי תשא פרק לד פסוק א**

וכדומה לזה היו אח"כ שני התלמודים דהירושלמי קדושתו רבה מהבבלי באשר נעשה ע"י אמוראי קמאי וכמאמר רבא בשבת (קלד.) אנא בהדי תרגימנא דסבי למה לי הרי הודה שקדושת הראשונים יותר לכוין את האמת **וגם כי קדושת ארץ ישראל היה מועיל מ**"מ הרי ידענו דכח תלמוד בבלי מכובד מהירושלמי ואע"ג שנקרא בסנהדרין (כד.) במחשכים הושיבני זה תלמוד **בבלי מ"מ אינו לגנאי ח"ו אלא כחה הנפלא להאיר הלכה אפילו במחשכים היינו בבבל וחוץ לארץ שאין בה אור ארץ הקדש** ולולי כח התלמוד בבלי לא הגענו לאור ההוראה שם ומעין זה בבחינת עליונה היה הבדל בין לוחות ראשונות לאחרונות

1. **של"ה מסכת פסחים מצה עשירה - דרוש שלישי (א)**

הרי, תלמידי חכמים שבארץ ישראל 'יצהר' שהוא שמן המאור, ותורה אור, אורה ושמחה. הם כענין רמז לענין תורה שבעל פה, **ואינם מתחממים כל כך בפלפול כמו בבבלי, על כן עוסקים הרבה יותר בסודות מעשה מרכבה שהוא דבר גדול, ותלמידי חכמים שבבבל להיפך, עסקם מרובה וכמעט כולו בדבר קטן** - הויות דאביי ורבא. על כן ארץ ישראל שנים מקרא, ובבל אחד תרגום. אבל כשחד מינן שלמד כבר דרכי הפלפול ועולה לארץ ישראל ללמוד סודות המרכבה, הרי הוא כתרי מינייהו, כי הנה בסודות המרכבה יש גם כן לפלפל פלפול עמוק ומתוק, כדאיתא בפרק המרכבה (נדפס בספר מרכבה שלמה).

1. **רי"ף מסכת עירובין דף לה עמוד ב**

ואנן לא סבירא לן הכי דכיון דסוגיין דגמרא דילן להתירא לא איכפת לן במאי דאסרי בגמרא דבני מערבא דעל גמרא דילן סמכינן דבתרא הוא ואינהו הוי בקיאי בגמ' דבני מערבא טפי מינן ואי לאו דקים להו דהאי מימרא דבני מערבא לאו דסמכא הוא לא קא שרו ליה אינהו

1. **חידושי הריטב"א מסכת יומא דף נז עמוד א**

משום דדיירי בארעא דחשוכה אמרי שמעתתא דמחשכן. פירש הרמב"ם ז"ל בתשו' שאלה דר' ירמיה לטעמיה דאמר (סנהדרין כ"ד א') במחשכים הושיבני כמתי עולם זה תלמוד בבלי וטעמא משום דלא נהירי להון טעמי דמתנייתא כהלכה כמה דנהירי לרבנן דא"י, ור' זירא נמי (ב"מ פ"ה א') בעי דלשתכח לי' טעמי דבבלאי משום דלא נהירן לי' בתר דשמע טעמי דמערבא, דמנהגא דעלמא דמדכר איניש טפי מאי דגמר ברישא, **מיהו לאו בכל הדורות היו כן אלא בימי רבה ורב יוסף ואביי ורבא דהוו להו שמדות** כדאיתא בפרק השוכר את הפועלים (ב"מ פ"ו א'), ואמרינן נמי בפרק אלו טריפות (חולין מ"ו א') ערקו רבה ורב יוסף ור' זירא קרי להו ערוקאי שהיו בורחין מחמת השמדות ואמר להו ר' זירא שעם כל זה לא ישכחו דברי תורה, ואמרינן בפרק המנחות והנסכים (מנחות ק"ג ב') והיו חייך תלואים לך מנגד זה הלוקח תבואה משנה לשנה ואם כך ללוקח תבואה משנה לשנה כש"כ לשמדות שיש בו סכנת נפשות, וזהו טעמן של ר' זירא ור' ירמיה, **אבל אח"כ נתגברה התורה בבבל כש"כ בימי רב אשי דאמרינן מימות רבי ועד רב אשי לא מצינו תורה וגדולה במקום אחד, ע"כ דברי רבינו ז"ל וחיים הם למוצאיהם.**

1. **תוספות מסכת ברכות דף יא עמוד ב**

שכבר נפטר באהבה רבה. עד הלכך נימרינהו לכולהו - בירושלמי יש הא דאמרי' שכבר נפטר באהבה רבה והוא ששנה על אתר פירוש לאלתר שלמד מיד באותו מקום. ונשאל להרב ר' יצחק כגון אנו שאין אנו לומדין מיד לאחר תפלת השחר שאנו טרודין והולכים כך בלא למוד עד אמצע היום או יותר אמאי אין אנו מברכין ברכת התורה פעם אחרת כשאנו מתחילין ללמוד. והשיב **ר"י דלא קיימא לן כאותו ירושלמי הואיל וגמר' שלנו לא אמרו** ואין צריך לאלתר ללמוד.

1. **כסף משנה הלכות גירושין פרק יג**

 ונ"ל דמיירי בדבר פרטי והכרעת הירושלמי דלא ליפלוג אגמרא דידן הכרעה היא ודאי דכל מאי דמצינן לפרושי בגוונא דלא ליפלוג עדיף טפי ואע"פ שהפירוש יהיה דחוק קצת

1. **תלמוד בבלי מסכת עבודה זרה דף כ עמוד ב**

ת"ר: +דברים כו /כג/+ ונשמרת מכל דבר רע - שלא יהרהר אדם ביום ויבוא לידי טומאה בלילה. מכאן א"ר פנחס בן יאיר: **תורה מביאה לידי זהירות**, זהירות מביאה לידי זריזות, **זריזות מביאה לידי נקיות**, נקיות מביאה לידי פרישות, פרישות מביאה לידי טהרה, טהרה מביאה לידי (חסידות, חסידות) +מסורת הש"ס: [קדושה, קדושה]+ מביאה לידי ענוה, ענוה מביאה לידי יראת חטא, יראת חטא מביאה לידי (קדושה, קדושה) +מסורת הש"ס: [חסידות, חסידות]+ מביאה לידי רוח הקודש, רוח הקודש מביאה לידי תחיית המתים, וחסידות גדולה מכולן, שנאמר: +תהלים פט+ אז דברת בחזון לחסידיך. ופליגא דרבי יהושע בן לוי, דא"ר יהושע בן לוי: ענוה גדולה מכולן, שנאמר: +ישעיהו סא+ רוח ה' אלהים עלי יען משח ה' אותי לבשר ענוים, חסידים לא נאמר אלא ענוים, הא למדת שענוה גדולה מכולן.

1. **תלמוד ירושלמי (וילנא) מסכת שקלים פרק ג**

וכן היה רבי פנחס בן יאיר **אומר זריזות מביאה לידי נקיות** נקיות מביאה לידי טהרה טהרה מביאה לידי קדושה קדושה מביאה לידי ענוה ענוה מביאה לידי יראת חטא יראת חטא מביאה לידי חסידות חסידות מביאה לידי רוח הקודש רוח הקודש מביאה לידי תחיית המתים תה"מ מביאה לידי אליהו זכור לטוב

1. **תלמוד בבלי מסכת שבת דף ל עמוד א**

אני, אמר דוד לפני הקדוש ברוך הוא: רבונו של עולם, הודיעני ה' קצי! אמר לו: גזרה היא מלפני שאין מודיעין קצו של בשר ודם. ומדת ימי מה היא? - גזרה היא מלפני שאין מודיעין מדת ימיו של אדם. ואדעה מה חדל אני - אמר לו: בשבת תמות. - אמות באחד בשבת! - אמר לו: כבר הגיע מלכות שלמה בנך, ואין מלכות נוגעת בחברתה אפילו כמלא נימא. - אמות בערב שבת! - אמר לו: +תהלים פד+ כי טוב יום בחצריך מאלף. **טוב לי יום אחד שאתה יושב ועוסק בתורה מאלף עולות שעתיד שלמה בנך להקריב לפני על גבי המזבח**.

1. **רבי עקיבא איגר מסכת שבת דף ל עמוד א**

טוב לי יום אחד שאתה יושב ועוסק בתורה. ובירו' פ"ז דברכות איתא חביבין עלי משפט וצדקה **שאתה עושה יותר מקרבנות.**